Second, a lot of democratic theory, and much of modern democratic practice, envisions the judiciary as a counter-majoritarian institution.
দ্বিতীয়, বহুতো গণতান্ত্রিক তত্ত্ব আৰু আধুনিক গণতান্ত্রিক ব্যৱস্থাত, ন্যায়পালিকাক সংখ্যাগুৰুত প্রতিৰোধী (counter majoritarian) প্রতিষ্ঠান হিচাপে গণ্য কৰা হয়৷ এখন বহু-নৃগোষ্ঠীয়, বহু-ধর্মীয় গণতান্ত্রিক ৰাষ্ট্রত নির্বাচনী ব্যৱস্থাৰ জৰিয়তে সহজেই ইবোৰৰ আশা-আকাংক্ষাবোৰ অনুধাৱন কৰিব পাৰি৷ কিন্তু ন্যায়পালিকাই মৌলিকভাৱেই সাংবিধানিক নীতি-আদর্শৰ ভিত্তিত নিজৰ কার্য সম্পাদন কৰে, ইয়াত কোনো সংখ্যালঘু বা সংখ্যাগুৰু সম্প্রদায়ৰ আশা-আকাংক্ষাৰ প্রভাৱ প্রতিফলিত নহয়৷ কিন্তু যদিহে ন্যায়ালয়ৰ যোগেদি চৰকাৰ, বিধানমণ্ডল বা ৰাজনৈতিক দলৰ কার্যপন্থা প্রতিফলিত হয়, তেনেহ’লে ইয়াক এক পৃথক প্রতিষ্ঠান হিচাপে গঢ় দিয়াৰ কোনো অর্থ নাই৷ গতিকে যেতিয়া কোনো গণতন্ত্রত চৰকাৰ সংখ্যালঘু বিৰোধী হৈ পৰে, তেনেহ’লে তেওঁলোকৰ শেষ আশ্রয় হৈ পৰে ন্যায়পালিকা৷ বহুতে ৰাম মন্দিৰ সন্দর্ভত প্রদান কৰা ৰায়ৰ ক্ষেত্রত ভাৰতীয় ন্যায়পালিকাই সংখ্যাগুৰু প্রতিৰোধী নীতিৰ পৰা আঁতৰি অহা বুলি সমালোচনা কৰিছে যদিও দেশৰ শীর্ষ ন্যায়ালয়খনে উপযুক্ত তথ্য-প্রমাণ আৰু বিভিন্ন নিৰপেক্ষ চৰকাৰী প্রতিবেদনৰ ভিত্তিত প্রদান কৰা ৰায়দানটোৰ জৰিয়তে উক্ত নীতিক সম্পূর্ণৰূপে বর্ই ৰাখিবলৈ সক্ষম হৈছে৷ তদুপৰি উক্ত বিবদমান ভূমি টুকুৰাৰ পৰিৱর্তে সম-পৰিমাণৰ ভূমি মুছলমান সম্প্রদায়ক প্রদান কৰি ‘আইনৰ দৃষ্টিত সকলো ধর্ম আৰু বিশ্বাস সমান’ দৃষ্টিভংগীকো প্রতিফলিত কৰিছে৷